**PREGLED PROJEKATA , 2019. GODINA**

Ministarstvo zdravstva u prethodne dvije godine intenzivno radi na poslovima pripreme sektorske podloge za objavu poziva u cilju apsorpcije raspoloživih EU sredstva za projekte objedinjenih hitnih bolničkih prijema (OHBP), dnevnih bolnica i dnevnih kirurgija, projekata ranjivih skupina, te primarne zdravstvene zaštite, kao i za pozive vezane uz osnaživanje ljudskih potencijala, odnosno uz stručno obrazovanje zdravstvenih djelatnika te promociju i prevenciju zdravlja. Na tom planu je vidljiv pozitivan trend ugovaranja projekata EU fondova tijekom druge polovice 2016., kroz cijelu 2017. a trend se nastavlja do danas.

**OPERATIVNI PROGRAM „KONKURENTNOST I KOHEZIJA“ 2014.-2020.**

**Sa stajališta dodijeljene financijske alokacije za sustava zdravstva u okviru Operativnog programa „Konkurentnost i kohezija“ 2014. - 2020., trenutno je u sustavu zdravstva ugovoreno projekata ukupne vrijednosti oko 1,6 milijarde HRK.**

**U okviru Specifičnog cilja 9a1 i 9a2 Operativnog programa „Konkurentnost i kohezija“ 2014.-2020. osigurana su i ugovorena sredstva za sljedeće Pozive na dostavu projektni prijedloga (u daljnjem tekstu: PDP) u okviru zdravstva:**

1. **Poziv na dostavu prijedloga (PDP) „Poboljšanje isplativosti i pristupa dnevnim bolnicama i/ili dnevnim kirurgijama“**

Ukupna bespovratna sredstava u okviru Poziva iznose **1.359.047.566,47 HRK**, od čega alokacija za Grupu 1 (Ministarstvo zdravstva) iznosi **274.068.730,00 HRK,** a za Grupu 2 (klinički bolnički centri, kliničke bolnice, klinike i opće bolnice) iznosi **1.084.978.836,47 HRK.**

**Do prosinca 2018. godine u okviru Grupe 1 kojom se nabavlja specijalizirana oprema za bolnice potpisana su dva (2) ugovora o dodjeli bespovratnih sredstava (8. veljače 2017. godine i 27. kolovoza 2018. godine) u ukupnom iznosu od približno 274.000.000,00 HRK.** **U okviru Grupe 2 potpisana su dvadeset i pet (25) ugovora o dodjeli bespovratnih sredstava od predviđenih 28 ugovora, čime je ugovoreno 1.029.027.387,06 HRK od ukupno 1.084.978.836,47 HRK raspoloživih sredstava za Grupu 2, čime je iskorišteno 94,84% ukupne alokacije za Grupu 2.**

1. **Poziv na dostavu prijedloga PDP „Poboljšanje pristupa hitnoj medicinskoj pomoći“ (OHBP)**

Ukupna bespovratna sredstvau okviru Poziva: 173 milijuna HRK za sedam unaprijed određenih prijavitelja – bolnica u RH (tri KBC-a i četiri OB-a). Trenutno je u provedbi 6 ugovorenih projekata ukupne vrijednosti od 125.470.253,44 HRK,, a KBC Split svoj projekt planira prijaviti u 2019. godini.

1. **Poziv na dostavu prijedloga PDP „Poboljšanje isplativosti i pristupa bolničke skrbi za ranjive skupine“** Ukupna bespovratna sredstva u okviru Poziva: 120 milijuna HRK i potpisana dva ugovora za dvije skupine u vrijednosti od 119.854.419,29 HRK, što je 99,88% ukupne financijske alokacije. Sredstva su namijenjena Klinici za psihijatriju Vrapče te Službi za produženo liječenje i palijativnu skrb Novi Marof).

U siječnju 2018. g. Ministarstvo regionalnoga razvoja i fondova Europske unije objavilo je PDP „**Poboljšanje isplativosti i pristupa bolničke skrbi za ranjive skupine – faza II.“** za Kliniku za dječje bolesti Zagreb i Specijalnu bolnicu za medicinsku rehabilitaciju Varaždinske Toplice. Ukupna bespovratna sredstva u okviru Poziva: 138 milijuna HRK, a Poziv je bio otvoren do kraja siječnja 2019. Dana 25. travnja 2019. godine, Ministarstvo regionalnoga razvoja i fondova Europske unije donijelo je Odluku o financiranju za projekt „Opremanje Klinike za dječje bolesti Zagreb u svrhu poboljšanja pristupa bolničkoj skrbi za djecu“, kao i za projekt Specijalne bolnice za medicinsku rehabilitaciju Varaždinske Toplice. Navedenom Odlukom, Klinici za dječje bolesti Zagreb dodjeljuju su bespovratna sredstva u iznosu od 54.979.503,60 HRK.

1. **PDP „Poboljšanje pristupa primarnoj zdravstvenoj zaštiti s naglaskom na udaljena i deprivirana područja kroz ulaganja u potrebe pružatelja usluga zdravstvene zaštite na primarnoj razini“**

Na temelju sektorskog doprinosa Ministarstva zdravstva, Ministarstvo regionalnoga razvoja i fondova Europske unije je u srpnju 2016. godine raspisalo Poziv na dostavu projektnih prijedloga „Poboljšanje pristupa primarnoj zdravstvenoj zaštiti s naglaskom na udaljena i deprivirana područja kroz ulaganja u potrebe pružatelja usluga zdravstvene zaštite na primarnoj razini“ za 18 županija u iznosu od 171.800.000,00 HRK.

U okviru Poziva na dostavu projektnih prijedloga za primarnu zdravstvenu zaštitu ugovoreno je trenutno 16 projekata od 18 predviđenih ugovora. Ukupan ugovoreni iznos bespovratnih sredstava za 16 projekata iznosi 122.807.641,48 HRK.

1. **PDP „Uspostava hitne pomorske medicinske službe brzim brodicama“**

Dana 05. travnja 2019. godine potpisan je Ugovor o dodjeli bespovratnih sredstava za projekt „Uspostava hitne pomorske medicinske službe brzim brodicama“. Navedenim projektom nabavit će se 6 brzih brodica s pripadajućom medicinskom opremom. Brodice će biti stacionirane u lukama na lokacijama Mali Lošinj, Rab, Zadar, Šibenik, Supetar i Dubrovnik. Uz uspostavu hitne pomorske medicinske službe prijevoza specijaliziranim brodicama s potrebnom opremom, brodice i pripadajuća oprema koristit će se i za potrebe traganja i spašavanja te pružanja medicinske pomoći u slučajevima pomorskih nesreća i pomorskih katastrofa. Također, kako bi se prevenirali nepotrebni visoki troškovi prijevoza s otoka na kopno brzim brodicama, u ambulantama na početnim destinacijama zbrinjavanja pacijenata nabavit će se automatski biokemijski analizatori krvi u svrhu izvođenja jednostavnih kvalitativnih ili kvantitativnih medicinsko-biokemijskih pretraga radi utvrđivanja neophodnosti hitne intervencije prijevoza u najbližu ustanovu hitne medicine/bolničku ustanovu na kopnu.

1. **Poziv za iskaz interesa za dodjelu bespovratnih sredstava iz Prioritetne osi 10 - Tehnička pomoć Operativnog programa Konkurentnost i kohezija 2014.-2020. za sufinanciranje aktivnosti pripreme strateškog projekta** (izgradnja nacionalne dječje bolnice u Zagrebu).

Na temelju projektne prijave (Ministarstvo zdravstva, prijavitelj i Grad Zagreb, partner) od 13. prosinca 2018.g., Ministarstvo regionalnog razvoja i fondova europske unije  donijelo Obavijest o dodjeli bespovratnih sredstava za projekt KK.10.1.3.0001 „Priprema analiza, studija, projektno-tehničke i ostale potrebne dokumentacije za projekt izgradnje nacionalne dječje bolnice u Zagrebu“ (u ovom slučaju ova obavijest predstavlja ugovor koji je sklopljen 02. siječnja 2019.g.) Ukupno raspoloživa bespovratna sredstva za dodjelu u okviru ovoga Poziva iznose 37.000.000,00 HRK. Trenutačno se radi na pripremi projektnog prijedloga. Dana 28. prosinca 2018. godine donesena je Obavijest o dodjeli bespovratnih sredstava iz Prioritetne osi 10 - Tehnička pomoć Operativnog programa Konkurentnost i kohezija 2014.-2020. kojom se Ministarstvu zdravstva dodjeljuje iznos od 35.959.356,25 HRK.

13. travnja 2019. održano svečano predstavljanje projekta u Nacionalnoj sveučilišnoj bibliooteci u Zagrebu.

**Također, u okviru Poziva „Razvoj e- usluga“ objavljenog od strane Ministarstva regionalnoga razvoja i fondova Europske unije u okviru Specifičnog cilja 2c1 Operativnog programa „Konkurentnost i kohezija“ 2014.-2020., prijavljeni su sljedeći projekti:**

1. **E-Bolnica - Uspostava standardnih, integriranih i 360° interoperabilnih informatičkih sustava u javnim bolnicama Republike Hrvatske**

Prijavitelj projekta „E-BOLNICA - Uspostava standardnih, integriranih i 360° interoperabilnih informatičkih sustava u javnim bolnicama Republike Hrvatske“ je Ministarstvo zdravstva u partnerstvu s Hrvatskim zavodom za zdravstveno osiguranje. Cilj projekta je povećanje kvalitete, učinkovitosti i ekonomičnosti pružanja zdravstvene skrbi u javnim bolnicama, poboljšanje upravljanja sustavom javnih bolnica te povećanje razine korištenja usluga e-uprave od strane građana. Predviđena vrijednost projekta e-Bolnica iznosi 132.000.000,00 HRK.

U tijeku je donošenje odluke o financiranju.

1. **E-Smjernice - informatički sustav zdravstvenih smjernica s integracijom u ostale sustave e-Zdravlja**

Prijavitelj projekta „E-Smjernice - informatički sustav zdravstvenih smjernica s integracijom u ostale sustave e-Zdravlja“ je Ministarstvo zdravstva u partnerstvu s Hrvatskim zavodom za zdravstveno osiguranje. Cilj projekta je izrada i implementacija e-Smjernica u zdravstveni sustav kroz Portal eSmjernica kojim će se omogućiti unaprjeđenje i ujednačavanje kvalitete zdravstvene zaštite te unapređenje upravljanja sustavom na dobrobit pacijenata, zdravstvenih radnika i cijelog društva. Predviđena vrijednost projekta e-Smjernice iznosi 16.100.000,00 HRK.

Očekuje se donošenje odluke o financiranju.

1. **Primjena normizacije i certifikacijskog postupka eZdravlja**

Prijavitelj projekta „Primjena normizacije i certifikacijskog postupka eZdravlja“ je Ministarstvo zdravstva u partnerstvu s Hrvatskim zavodom za zdravstveno osiguranje i Hrvatskim zavodom za telemedicinu. Cilj projekta su javno dostupne informacije o donesenim standardima i postupku certifikacije putem Internet stranice. Uspostava sustava izrade standarda i certifikacijskog postupka putem kojeg se certificiraju oprema, organizacija, procesi i IT rješenja u zdravstvu s ciljem poboljšanja upravljanja, interoperabilnosti, isplativosti i učinkovitosti zdravstvenog sustava RH, a isto se postiže kroz bolje upravljanje resursima, smanjenje broja intervencija za prilagodbe rješenja, skraćene postupke nabave te izradu adekvatnih i standardiziranih IT rješenja. Predviđena vrijednost projekta iznosi 2.300.000,00 HRK.

Također, Ministarstvo zdravstva sudjeluje kao partner Hrvatskom zavodu za zdravstveno osiguranje u provedbi projektnoga prijedloga „e-HZZO - Izgradnja integriranog informacijskog sustava Hrvatskog zavoda za zdravstveno osiguranje“ te kao zajedno s Agencijom za lijekove i medicinske proizvode kao partner prijavitelju HZZO-u na projektu „e-Lijekovi – Integrirani informatički sustav za upravljanje lijekovima (HZZO)“. Također, MIZ sudjeluje kao partner HZZO-u na projektu „Uvođenje i nadogradnja sustava za plaćanje i mjerenje učinkovitosti bolničkog sustava (HR DRG). Oba projektna prijedloga trenutno su u fazi evaluacije projektnih prijedloga kod SAFU.

**OPERATIVNI PROGRAM „UČINKOVITI LJUDSKI POTENCIJALI“ 2014. - 2020.**

**U okviru Specifičnog cilja 9.iv.1. Operativnog programa „Učinkoviti ljudski potencijali“ 2014. - 2020. potpisani su sljedeći ugovori te su navedeni projekti u provedbi:**

1. **Živjeti zdravo**

Cilj projekta „Živjeti zdravo“ je unapređenje zdravlja populacije putem smanjenja negativnog učinka bihevioralnih, biomedicinskih i socio-medicinskih rizičnih čimbenika te kreiranje okruženja u kojima je svim osobama u Republici Hrvatskoj omogućena najviša razina zdravlja i kvaliteta života. Korisnik potpisanog Ugovora o dodjeli bespovratnih sredstava je Hrvatski zavod za javno zdravstvo (HZJZ) zajedno sa dvadeset i jednim (21) županijskim zavodom. Ugovor o dodjeli bespovratnih sredstava potpisan je 07. prosinca 2016. godine, a ukupna vrijednost projekta iznosi 30.373.299,36 HRK.

1. **Kontinuirano stručno usavršavanje liječnika opće/obiteljske medicine**

Cilj projekta „Kontinuirano stručno usavršavanje liječnika opće/obiteljske medicine“ je povećati razinu znanja i vještina liječnika opće/obiteljske medicine, a time i kvalitetu zdravstvene zaštite građanina Republike Hrvatske što bi dovelo do racionalizacije korištenja ljudskih i materijalnih resursa dostupnih zdravstvenom sustavu. Korisnik potpisanog Ugovora o dodjeli bespovratnih sredstava je Hrvatska liječnička komora (HLK). Ugovor o dodjeli bespovratnih sredstava potpisan je 07. travnja 2017. godine, a ukupna vrijednost projekta iznosi 29.981.200,00 HRK.

1. **Kontinuirano stručno osposobljavanje radnika u djelatnosti hitne medicine**

Cilj projekta „Kontinuirano stručno osposobljavanje radnika u djelatnosti hitne medicine“ je omogućiti provedbu detaljnije analize sadržaja u postojećim edukacijskim programima, definiranje novih sadržaja sukladno zahtjevima dobre medicinske prakse za djelatnost hitne medicine, revidiranje dosadašnjih sadržaja i njihovo usklađivanje sa najnovijim smjernicama, izrada edukacijskih materijala sukladno novim sadržajima te oblikovanje novih edukacijskih programa i vježbi te sukladno njima educiranje radnika koji rade u djelatnosti hitne medicine. Korisnik potpisanog Ugovora o dodjeli bespovratnih sredstava je Hrvatski zavod za hitnu medicinu (HZHM). Ugovor o dodjeli bespovratnih sredstava potpisan je 14. svibnja 2018. godine, a ukupna vrijednost projekta iznosi 9.414.904,10 HRK.

**Također, u okviru** **Specifičnog cilja 9.iv.1. Operativnog programa „Učinkoviti ljudski potencijali“ 2014. - 2020. objavljeni su sljedeći Pozivi na dostavu projektnih prijedloga:**

1. **PDP „Specijalističko usavršavanje doktora medicine“**

U kolovozu 2017. godine, Ministarstvo zdravstva objavilo je ograničeni Poziv na dostavu projektnih prijedloga „Specijalističko usavršavanje doktora medicine“ koji je bio otvoren do 31. ožujka 2018. godine. U okviru Poziva bilo je 60 unaprijed određenih prihvatljivih prijavitelja – trideset i devet (39) domova zdravlja (DZ) i dvadeset i jedan (21) zavod za hitnu medicinu jedinica lokalne (regionalne) samouprave (ŽZHM). Iako je Pozivom primarno bila predviđena alokacija od 187.000.000,00 HRK, s obzirom na odaziv na Poziv alokacija je povećana za gotovo 30.000.000,00 HRK.

U okviru navedenog Poziva potpisano je šezdeset i šest (66) ugovora o dodjeli bespovratnih sredstava u ukupnom iznosu od 217.919.238,02 HRK čime se osigurava financiranje specijalizacija iz ESF-a za sveukupno 212 specijalizanata.

1. **PDP „Promocija zdravlja i prevencija bolesti – Faza I“**

U ožujku 2018. godine, Ministarstvo zdravstva je raspisalo Poziv na dostavu projektnih prijedloga „Promocija zdravlja i prevencija bolesti – Faza I“ s financijskom alokacijom u iznosu od 27.000.000,00 HRK. Cilj Poziva na dostavu projektnih prijedloga je povećanje znanja i svijesti o važnosti promocije zdravlja i prevencije bolesti na području Republike Hrvatske.

Dana 1. srpnja 2019. g. ministar zdravstva je donio odluku o financiranju trinaestero (13) uspješnih prijavitelja. Poziv je trenutno u obustavi do 1. listopada 2019. Očekuje se donošenje dodatnih odluka o financiranju.

**3.PDP ,,Optimizacija i poboljšanje učinkovitosti radiološke dijagnostike u sustavu zdravstva Republike Hrvatske – Radiološki edukacijski centar“**

Dana 31. svibnja 2019. godine Ministarstvo zdravstva objavilo je Poziv Referentnom centru za radiologijsku prevenciju, dijagnostiku, terapiju i rehabilitaciju bolesti glave i vrata Ministarstva zdravstva Republike Hrvatske za dostavu prijedloga operacije „Optimizacija i poboljšanje učinkovitosti radiološke dijagnostike u sustavu zdravstva Republike Hrvatske – Radiološki edukacijski centar“ koja će se financirati kao izravna dodjela sredstava u okviru Prioritetne osi 2 „Socijalno uključivanje“, Specifičnog cilja 9.iv.1 „Održivo poboljšanje pristupa zdravstvenoj skrbi u nerazvijenim područjima i za ranjive skupine te promocija zdravlja“ Operativnog programa ”Učinkoviti ljudski potencijali” 2014.-2020.

Opći cilj Poziva je poboljšanje kvalitete zdravstvene zaštite te povećanje učinkovitosti i djelotvornosti zdravstvenog sustava Republike Hrvatske. Specifični ciljevi Poziva su unaprjeđenje znanja i vještina zdravstvenih djelatnika u području radiologijske prevencije, dijagnostike, terapije i rehabilitacije bolesti glave i vrata.

 Unutar ovog Poziva određen je maksimalan financijski iznos operacije koji prijavitelj predlaže za sufinanciranje operacije kao izravne dodjele sredstava koji iznosi 32.576.000,00 kuna.

**Fond za azil, migracije i integraciju**

Također, Ministarstvo zdravstva inicijator je projekta u okviru Fonda za azil, migracije i integraciju. Opći cilj projekta je unaprjeđenje kvalitete i uvjeta života tražitelja međunarodne zaštite sukladno međunarodnim i europskim standardima i nacionalnim zakonodavstvom, a svrha projekta je promidžba i zaštita zdravlja te prevencija bolesti kod tražitelja međunarodne zaštite osiguravanjem pristupa medicinskim konzultacijama na razini primarne zdravstvene zaštite. Dana 15. listopada 2018. godine potpisan je Ugovor o dodjeli financijskih sredstava za provedbu projekta „Prevencija bolesti, psihološka podrška, pristup i pomoć u zdravstvenoj skrbi za tražitelje međunarodne zaštite – 4P“ u okviru Fonda za azil, migracije i integraciju između Samostalnog sektora za Schengensku koordinaciju i fondove Europske unije Ministarstva unutarnjih poslova i organizacije Medecins du Monde – Belgique u iznosu od 2.100.000,00 HRK.

Nastavno na navedeno, u okviru Operativnog programa „Konkurentnost i kohezija“ 2014. - 2020., trenutno je u sustavu zdravstva ugovoreno projekata u vrijednosti oko 1,6 milijarde HRK te je još nekoliko projekata u fazi pripreme.

U okviru Operativnog programa „Učinkoviti ljudski potencijali“ trenutno je ugovoreno projekata u vrijednosti u približnom iznosu od 287.6 milijuna HRK te je još niz projekata u fazi ugovaranja i pripreme.

U okviru Operativnog programa Učinkoviti ljudski potencijali u tijeku je programiranje više projekta.